Itziar Castro

Itziar Castro i Rivadulla (Bartzelona, 1977ko otsailaren 14a - Lloret de Mar, 2023ko abenduaren 8a) aktore katalan ezaguna izan zen, batez ere Goya Fernándezen rola betetzeagatik Vis a vis telesailean eta Pieles bezalako filmetan parte hartzeagatik. Azken lan honengatik izendatu zuten Goya Sarietan errebelazio aktore onenaren sarirako 2017an. Unión de Actores y Actrices erakundearen sarietan kategoria berean irabazi zuen.

 Biografia 
Aita katalana zuen eta ama galiziarra, 2002an ekin zion karrera profesionalari, Noche de fiesta film luzean parte hartu zuenean. 2017an Eduardo Casanovak  zuzendutako Pieles filmean Goya sarirako izendatu zutenean ospe gehiago lortu zuen.

Bere irudi gizenaz kontziente zen, pertsona lodi gisa aurkezten zuen bere burua, eta horrek aktore izateko aukerak mugatzen zizkiola bazekien, nahiz eta, bestalde, itxura horretako pentsatutako paperak egokitzen ahal zitzaizkion. 

2020ko apirilean, Twitterren biluzi agertu zen, Fernando Botero artistaren margolan bat berreginez. Jasotako txiolari baten iruzkinagatik, jakin zuen orduan lipedema zuela, ordura arte diagnostikatu ez zitzaion endekapenezko gaixotasuna.

Lesbiana eta feminista zela aldarrikatu izan zuen, LGTBI eskubideen aldeko ekintzailetzan nabarmendu zen, eta baita ere lodifobiaren kontra.

 Erreferentziak 

 Kanpo estekak 

Kategoria:Bartzelonarrak
Kategoria:Kataluniako emakume aktoreak
Kategoria:XXI. mendeko aktoreak
Kategoria:Kataluniako feministak
Kategoria:Aktore lesbianak
Kategoria:LGBT ekintzaileak